Jaaka re ka bona, gantsi ga re itse gore go rera ka tsela e e ntseng jalo go ka felela ka eng. Le fa go ntse jalo, Kgosi Solomone yo o botlhale o ne a re: “Latlhela senkgwe sa gago mo godimo ga metsi, gonne o tla se bona gape morago ga malatsi a mantsi.” Gape o ne a re: “Mo mosong o jale peo ya gago mme o se ka wa letla seatla sa gago gore se ikhutse go fitlha maitseboa; gonne ga o itse kwa seno se tla nnang le katlego teng, e ka tswa e le fano kgotsa fale, kgotsa gore a ka bobedi jwa tsone di tla nna molemo ka go tshwana.” (Moreri 11:1, 6) Ee, “latlhela senkgwe sa gago” ka tlhagafalo mo metsing a le mantsi o bo o “jale peo ya gago” ka bontsi, jaaka Paulo le Jesu ba ne ba dira le jaaka Basupi ba bangwe ba bantsi ba motlha ono ba dira kwa tshimong ya Mexico e go buiwang Seesemane mo go yone.